b"\n_START_ARTICLE_\nThe Island (film fra 2005)\n_START_SECTION_\nHandling\n_START_PARAGRAPH_\nI en n\xc3\xa6r fremtid bor alle udelukkende indend\xc3\xb8rs i et 'Big Brother' lignende samfund p\xc3\xa5 grund af p\xc3\xa5st\xc3\xa5ede klima\xc3\xa6ndringer og et giftudslip. Alt fra et lille hum\xc3\xb8rudsving og \xc3\xa6ndringer i morgenurinen, til ens tanker og dr\xc3\xb8mme bliver automatisk registreret og f\xc3\xa5r straks konsekvenser for den enkelte. Diet, job og hvem man omg\xc3\xa5s socialt med er automatisk fastsat, og sex er ikke-eksisterende. Alle har svage minder om et tidligere liv, men husker kun tydeligt deres liv f\xc3\xa5 \xc3\xa5r tilbage, efter det p\xc3\xa5st\xc3\xa5ede giftudslip. De virker indoktrineret til at tro at de er specielle, og de en dag via et lotteri vil blive udtrukket som vindere og f\xc3\xa5 lov til at komme til en eksotisk paradis-lignende \xc3\xb8 som skulle v\xc3\xa6re et af de f\xc3\xa5 udend\xc3\xb8rs omr\xc3\xa5der. Dette bliver ogs\xc3\xa5 konstant pr\xc3\xa6diket for alle via tv-sk\xc3\xa6rme og gentaget igen og igen. Men en dag opdager Lincoln Six-Echo at noget er galt, og mere og mere tyder p\xc3\xa5 at den officielle forklaring p\xc3\xa5 hvorfor at alle m\xc3\xa5 leve indend\xc3\xb8rs ikke er rigtig. Derfor beslutter han sig sammen med Jordan Two-Delta for at bryde ud og hurtigt finder de ud af at de, og alle andre fra den indend\xc3\xb8rs verden, i virkeligheden er kloner af mennesker i den 'virkelige verden' og alt de nogensinde har kendt til, har v\xc3\xa6ret l\xc3\xb8gn.\n_START_SECTION_\nProduktion\n_START_PARAGRAPH_\nAf hensyn til budgettet, blev der tilf\xc3\xb8jet synlige reklamer for bl.a. Macintosh, MSN og XBox i filmen, hvilket angiveligt indbragte i omegnen af 850.000 USD."